**Приложение № 5 към чл. 4, ал. 1 от Наредбата за условията и реда за извършване на оценка на въздействието върху околната среда (Наредба за ОВОС)**

(Ново - ДВ, бр. 12 от 12.02.2016 г., изм. ДВ, бр. 62 от 2022 г., в сила от 5.08.2022 г.)

 **ДО**

 **ДИРЕКТОРА НА РИОСВ-**

 **ПЛОВДИВ**

**У В Е Д О М Л Е Н И Е**

**за инвестиционно предложение**

от ……………… **„ДИ КЕЙ ФИШИНГ“ ЕООД,**

 **УВАЖАЕМИ Г-Н ДИРЕКТОР,**

Уведомяваме Ви, че „Ди Кей Фишинг“ ЕООД има следното инвестиционно предложение: **„Почистване коритото на р. Марица от наносни отложения, саморасла растителност и укрепване на бреговете, с цел осигуряване на нормална проводимост“ в землищата на с.Селци, община Садово и с.Чалъкови, община Раковски, област Пловдив.**

**Характеристика на инвестиционното предложение**:

**1. Резюме на предложението**:

(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

Инвестиционното предложение е ново и предвижда почистване на речното легло от наносни отложения, саморасла растителност и укрепване на бреговете на р. Марица в землищата на с.Селци, общ.Садово и с.Чалъкови, общ.Раковски, на основание сключен договор № АСД-12-138/21.11.2022 г. с Областна администрация – Пловдив, съгласно чл. 140 от Закона за водите.

Съвременната наносно-акумулативна дейност на р. Марица в землищата на с. Селци, общ.Садово и с.Чалъкови, общ.Раковски, създава динамични отложения под формата на валове и речни полоси от наноси.

В разглеждания участък р. Марица не е коригирана, но е андигирана с двустранни предпазни диги. При извършения оглед се констатира, че в речното корито има отложени значително количество наносни отложения, разположени основно под формата на голям полуостров и четири малки острова откъм страната на десния бряг, които са се самозалесили. Те са стеснили значително речното корито като на места кюнето е само 50 ÷ 70 м, при необходими 140 ÷ 150 м.

В следствие на отложените наноси речното течение меандрира, при което руши и двата бряга, като най-значителни щети са нанесени на левия бряг, в землището на с.Чалъкови, общ.Раковски. Особено опасно е подкопан десния бряг, в началото на участъка, който е достигнал само на около 15 м от дясната дига и има опасност да я разруши.

Всичко това налага спешно почистване на речното корито и укрепване на бреговете на реката.

**2. Описание на основните процеси, капацитет, обща използвана площ**; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:

Основните процеси включват премахване на наносните отложения от речното корито и укрепване на двата бряга.

Премахването на наносните отложения ще се извършва от долу нагоре по течението на реката. Първо ще се отложат местата на напречните профили и границата на изземване.

Изземването на наносите ще става след премахване на самозалесилата се растителност върху тях, която ще се предава на Кметовете на Община Садово и Община Раковски за социални нужди. Изземването ще се извършва с багер на отвал. След тяхното обезводняване те ще се товарят с фадрома на автотранспорт и ще се извозват и депонират на площадка в землището на с. Ягодово (ПИ 87240.14.101), за ползването на която Възложителят има сключен договор за наем.

С настоящото ИП се предвиждат две укрепвания – едно на десния бряг и едно на левия бряг:

В участъка откъм десния бряг коритото е достигнало опасно близо (на около 15м) от дясната дига и има опасност от нейното разрушаване. В участъка откъм левия бряг речното корито е навлязло в съседните земеделски земи в землището на с.Чалъкови и е отнело значителна част от тях. В коритото на реката са образувани три острова, които са част от отнетите земеделски земи и речното течение след тях продължава да руши брега и да унищожава нови площи земи.

За укрепване на двата речни бряга предлагаме те да се насипят с наносни отложения от реката, които да се уплътнят, като в петата на откоса се извърши заскаляване с едроломен камък и засаждане на върбови резници.

За укрепване на левия бряг предлагаме вътрешната граница да бъде по водния откос на трите острова, понеже те са се самозалесили и корените на дърветата го предпазват от разрушаване. След укрепването на левия бряг ще бъдат възстановени около 31 дка земеделски земи.

Общата дължина за почистване и укрепване е около 1400 м. Обемът на излишните наносни отложения възлиза на около 290000 м3, като в т.ч. не са включени допълнителните динамични наносни отложения, формирани от акумулативната дейност на реката през периода на реализация на ИП.

За реализацията на ИП няма необходимост от изграждане на нова техническа инфраструктура.

Изкопните работи са с малка дълбочина (1,0÷3,0 м) и ще се извършват с багер, без използване на взрив. Всички изкопни работи са на коти не по-ниски от котите на съществуващото дъно.

**3. Връзка с други съществуващи и одобрени с устройствен или друг план дейности** в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:

Настоящото инвестиционно предложение няма връзка с други съществуващи и одобрени с устройствен или друг план дейности в обхвата на въздействие на обекта на ИП.

За реализацията на ИП са необходими:

-Решение по реда на Глава VI от ЗООС за преценка на необходимостта от извършване на ОВОС и по реда на чл.31 от ЗБР и Наредбата за условията и реда за извършване на оценка на съвместимостта на планове, програми и проекти и ИП с предмета и целите на опазване на защитените зони, издадено от Директора на РИОСВ – Пловдив;

-Разрешително за ползване на повърхностен воден обект – от Директора на БДИБР – Пловдив

**4. Местоположение:**

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

Разглежданият участък за почистване на речното корито и укрепване на бреговете на р. Марица е с обща дължина около 1400 м.

Административно участъкът за почистване попада в землищата на с.Селци, община Садово и с.Чалъкови, община Раковски. Географските координати на началото и края му са както следва:

|  |  |
| --- | --- |
| Точка | Координатна система WGS84 |
| N | E |
| Начало | 42°08'48.39" | 25°00'37.98" |
| Край | 42°09'08.63" | 24°59'43.40" |

В обхвата на ИП попадат част от следните поземлени имоти:

**ПИ 66127.7.35 – с.Селци, общ.Садово**

Вид собственост: Държавна публична

Вид територия: Територия заета от води и водни обекти

НТП: Водно течение, река

**ПИ 80162.35.96 – с.Чалъкови, общ.Раковски**

Вид собственост: Държавна частна

Вид територия: Територия заета от води и водни обекти

НТП: Водно течение, река

В тези имоти попадат наносните отложения за изземване, укрепването на десния бряг и малка част от укрепването на левия бряг.

**ПИ 80162.45.65 – с.Чалъкови, общ.Раковски**

Вид собственост: Частна, общински организации

Вид територия: Земеделска

НТП: Пасище

**ПИ 80162.45.71 – с.Чалъкови, общ.Раковски**

Вид собственост: Частна, общински организации

Вид територия: Земеделска

НТП: Пасище

**ПИ 80162.45.69 – с.Чалъкови, общ.Раковски**

Вид собственост: Общинска публична

Вид територия: Земеделска

НТП: За селскостопански, горски ведомствен път

В тези имоти попада по-голямата част от укрепването на левия бряг.

Разглежданият участък от р. Марица не попада в границите на защитени територии по смисъла на ЗЗТ, но попада в границите на защитена зона по Натура 2000 – ЗЗ „Река Марица“ с код BG0000578.

С оглед опазване предмета и целите за защита в защитената зона, при реализация на ИП е необходимо да се спазват следните изисквания:

* Да не се засяга крайбрежната растителност;
* Да не се премахват дърветата укрепващи с корените си речните брегове;
* Да не се изземват наносни отложения извън речното корито;
* Да не се извършват дейности в близост до речните брегове, по време на гнездене на птиците;
* Да не се извършват дейности в речното корито по време на размножителния период на речната ихтиофауна.

Не се засягат обекти подлежащи на здравна защита и СОЗ на водоизточници за ПБН и минерални води, както и територии за опазване на културното наследство. Няма трансгранично въздействие.

Участъкът предвиден за почистване и укрепване е свързан, чрез съществуващи общински пътища покрай десния бряг на реката с пътя Пловдив - Свиленград. Тези пътища ще се използват по време на експлоатацията на обекта за извозване на наносните отложения до площадката за депониране – ПИ 87240.14.101 в землището на с. Ягодово, общ.Родопи.

**5. Природни ресурси, предвидени за използване по време на строителството и експлоатацията:**

(включително предвидено водовземане за питейни, промишлени и други нужди – чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)

По време на почистване и укрепване на участъка от р. Марица ще се използват основно горива за строителните и транспортни машини.

Няма необходимост от вода за производствени нужди. За питейни нужди на персонала ще се доставя бутилирана вода.

**6. Очаквани вещества, които ще бъдат емитирани от дейността**, в т.ч. приоритетни и/или опасни, при които се осъществява или е възможен контакт с води:

Няма такива вещества

**7. Очаквани общи емисии на вредни вещества във въздуха по замърсители:**

От дейността в обекта не се формират емисии на вредни вещества в атмосферния въздух.

**8. Отпадъци, които се очаква да се генерират и предвиждания за тяхното третиране**:

От дейността по почистване на наносните отложения не се формират отпадъци. Премахнатите храсти и дървесни остатъци от коритото на реката съгласно сключения договор с Областна администрация Пловдив ще се предават на Кметовете на Община Садово и Община Раковски за социални нужди.

Битовите отпадъци от жизнената дейност на персонала ще се събират в контейнер и периодично ще се извозват на депо за битови отпадъци.

**9. Отпадъчни води:**

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

От дейността на обектa предмет на настоящото ИП, не се формират отпадъчни води. За нуждите на персонала ще се монтира химическа тоалетна.

**10. Опасни химични вещества**, които се очаква да бъдат налични на площадката на предприятието/съоръжението, както и капацитета на съоръженията, в които са очаква те да са налични:

(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

На площадката на обекта няма да се съхраняват опасни химически вещества. Зареждането на строителните машини с гориво ще се извършва извън речното корито.

І. Моля да ни информирате за необходимите действия, които трябва да предприемем, по реда на глава шеста ЗООС.

Моля, на основание чл. 93, ал. 9, т. 1 ЗООС да се проведе задължителна ОВОС, без да се извършва преценка.

ІІ. Друга информация (не е задължително за попълване)

Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви):

…………………………………………………………………………………………………

**Прилагам:**

1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал в подходящ мащаб.

4. Електронен носител – 1 бр.

5.  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

6.  Желая да получавам електронна кореспонденция във връзка с предоставяната услуга на посочения от мен адрес на електронна поща.

7.  Желая писмото за определяне на необходимите действия да бъде получено чрез лицензиран пощенски оператор.

 Уведомител:……………………….